İtaətsizlik (film, 2017)

"İtaətsizlik " () — 2017-ci ildə rejissor Sebastyan Lelionun özü və Rebekka Lenkieviç tərəfindən yazılmış ssenari əsasında çəkdiyi Böyük Britaniya, İrlandiya və ABŞ dram filmi. Filmin ssenarisi Naomi Eldermanın eyni adlı əsəri əsasında yazılmışdır. Filmdə əsas rolları Reyçel Vays, Reyçel Makadams və Alessandro Nivola canlandırmışlar.

Filmin dünya premyerası 10 sentyabr 2017-ci ildə Toronto Beynəlxalq Film Festivalında baş tutmuşdur. ABŞ-də film "Bleecker Street" şirkəti tərəfindən 27 aprel 2018-ci ildə, Böyük Britaniyada isə "Curzon Artificial Eye" şirkəti tərəfindən 24 avqust 2018-ci ildə çıxarılacaq.

 Rollarda 

 Reyçel Vays — Ronit Kruşka
 Reyçel Makadams — Esti Kuperman, Dovidin həyat yoldaşı
 Alessandro Nivola — Ravvin Dovid Kuperman, Estinin həyat yoldaşı
 Bernardo Santos və Conatan Şey —  Gənc Dovid
 Anton Lesser — Rav Kruşka
 Bernis Stecers — Fruma xala
 Allan Korduner — Moşe dayı
 Nikolas Vudison — Ravvin Goldfarb
 Liza Sadov — Rebbetzin Goldfarb
 Klara Frensis — Hinda
 Mark Stobbart — Lev
 Karolin Qruber —  Hanna Şapiro
 Aleksis Zegerman — Riuka

 İstehsal 

29 sentyabr 2016-cı ildə Reyçel Vaysın Naomi Aldermanın romanının ekranlaşdırılmasında rol alacağı və prodüser kimi iştirak edəcəyi elan edilir. Sebastyan Lelionun özü və Rebekka Lenkieviç tərəfindən yazılmış ssenari əsasında çəkdiyi filmə həm də Ed Giney və  Frida Torresblanko prodüserlik edirlər. 4 oktyabr 2016-cı ildə Reyçel Makadams filmin aktyor heyətinə qoşulur. 7 dekabr 2016-cı ildə isə Alessandro Nivolanın filmdə Madamsın personajının həyat yoldaşını canlandıracağı məlum olur. 9 yanvar 2017-ci ildə Londonun şimal-qərbindəki Kriklvud ərazisində filmin çəkilişlərinə başlanılır. Metyu Herbertə isə film üçün musiqi yazmaq həvalə edilir.

 Çıxarılması 

2017-ci ilin mayında "Curzon Artificial Eye" və "Sony Pictures Worldwide Acquisitions" filmin Böyük Britaniyada və dünyada distribütorluq hüquqlarını əldə edirlər. 10 sentyabr 2017-ci ildə Toronto Beynəlxalq Film Festivalında filmin dünya premyerası başş tutur. Qısa müddət sonra "Bleecker Street" filmin ABŞ-də distribütorluq hüquqlarını alır. Filmin ABŞ-də 27 aprel 2018-ci ildə, Böyük Britaniyada isə  24 avqust 2018-ci ildə çıxarılması planlaşdırılır.

 Tənqidçilərin mövqeyi 

"İtaətsizlik" filmi tənqidçilərdən əsasən müsbət rəylər almışdır. Rotten Tomatoes rəy aqqreqatoru 15 tənqidçinin rəyinə əsasən filmi 93% təravətli nəticə və 7.4/10 orta balla qiymətləndirir. Metacritic isə 7 tənqidçinin rəyinə əsasən filmi 81/100 bal "ümumi alqış"la qiymətləndirir.

"Variety" jurnalından Endryu Barker filmə müsbət rəy verərək yazır ki, "İtaətsizlik" "Lelionu arthaus dünyasından çıxara bilməsə də, sənətkarın yaradıcılığında sözsüz ki, növbəti triumfdur." "The Hollywood Reporter"dən Devid Runi filmi müsbət qiymətləndirərək yazır Ki, "Reyçel Vays, Reyçel Makadams və Alessandro Nivola tərəfindən əla oynanılmış melanxolik və romantik sevgi üçbucağı dərindən hiss edilən dramla insanı cəlb edir."

 İstinadlar 

 Xarici keçidlər 



Kateqoriya:2017-ci ilin filmləri
Kateqoriya:İngiliscə filmlər
Kateqoriya:Film4 Productions filmləri
Kateqoriya:FilmNation Entertainment filmləri
Kateqoriya:ABŞ filmləri
Kateqoriya:LGBT mövzulu ABŞ filmləri
Kateqoriya:Böyük Britaniya filmləri
Kateqoriya:LGBT mövzulu Britaniya filmləri
Kateqoriya:ABŞ romanlarına əsaslanan filmlər
Kateqoriya:Böyük Britaniya romanlarına əsaslanan filmlər
Kateqoriya:Londonda çəkilən filmlər
Kateqoriya:Sebastian Lelionun filmləri
Kateqoriya:Yəhudilər və yəhudilik haqqında filmlər
Kateqoriya:2018-ci ilin ABŞ filmləri
Kateqoriya:2017-ci ilin ABŞ filmləri
Kateqoriya:Müstəqil ABŞ filmləri
Kateqoriya:Müstəqil Britaniya filmləri